Беседа:Бесарабия

message: Малко се колебая за шаблона Румънски историко-географски области. Дали този шаблон не следва донякъде шаблона от рум. У, който е меко казано националистически - включва Приднестровието (което е рум. само по време на Втората световна война), Южна Добруджа и т.н. В кой смисъл Бесарабия е такава? Ето няколко варианта:
*Става дума за държавно-политическия, тя е била в Румъния през 1918-1940 г., а една част от нея, Измаило-Кагулския район - за кратко през ХІХ век. Тогава обаче ще трябва да се сложи шаблон и за много други страни, които са владели Бесарабия - например Русия. Малко е странно да сложим шаблон "Руски историко-географски области", но по горната логика той има същите права.
* Отново става дума за държавно-политическия смисъл, но имайки предвид, че Бесарабия в различно време и в различна степен (т.е. не винаги цялата) е била в княжество Молдова. На практика Русия е владяла по-продължително време Буджака (т.е. Бесарабия според разбиранията до 1812), отколкото Молдова. Пък и България може да се похвали със същото - Първото българско царство и по времето на Тодор Светослав (1300-1321). В този случай не трябва да забравяме откога съществува Румъния и при кои случаи (периоди) можем да слагаме знак за равенство между румънски и молдовски. Да не забравяме и че когато се образува Румъния, Бесарабия не е в пределите на Княжество Молдова (ако не броим най-югозападните й части, включително Болград).
* Изхождайки от факта какви са молдованите в Бесарабия, т.е. някакви етнически съображения. Според мен те твърдо са румънци, но това не винаги е така според тях. Според преброявянето от 2004 г. съвсем незначителен процент от населението на Р Молдова се е обявил за румънски. А какво да говорим за частите от Бесарабия, които не са в Р Молдова? Според твърде оспорваното от рум. страна руско преброяване от 1897 г., молдованите (NB!) са били под 50% в цялата Бесарабска губерния - включително Хотин, Акерман, Бендер и Измаил. Но ако приемем безрезервно етническия аргумент за правилен, тогава ще трябва да помислим и за Тимошка Крайна - дали да не я включим като румънска историко-географска област. Ами Мъглен или Пинд? Ще се получи не Румъния Маре, а Май Маре. 
Бих могъл да обсъждам още отделните възможности, но ми се иска да чуя мнение в защита на тезата, че Бесарабия е рум. историко-географска област, за да можем да обсъдим отделните "за" и "против". Вероятно пропускам нещо.--Simin 13:09, 15 декември 2007 (UTC)
replies: text: И аз се замислих, но по аналогия с Шаблон:Български историко-географски области (в него влиза Онгъла!) реших да го върна. Изглежда идеята е тези шаблони да включват по-широк кръг области, които по някакъв начин са свързани със съответната етническа група. По тази логика Приднестровието е едновременно поне румънска, молдовска, украинска и руска област (ако не гледаме унгарци, печенеги и т.н.), т.е. един ден ще има повече от един такъв шаблон. --Спас Колев 15:20, 15 декември 2007 (UTC)
При такова, по-широко тълкуване, което позволява прилагането на множество подобни шаблони, за мен нещата се изясняват. Когато има повече шаблони, остава по-малко място за съмнение в националистически претенции. Аз лично не харесвам много тези шаблони и евентуалния им подтекст, но другият начин този ефект да се намали, наистина е да се сложат повече от тях, т.е. повече гледни точки.--Simin 17:05, 15 декември 2007 (UTC)

text: То и аз не ги харесвам, но като ще ги има, поне да прилагаме еднакъв критерий за „български“, „румънски“ и т.н. Поздрави. --Спас Колев 17:36, 15 декември 2007 (UTC)
thread_title:  Румънски историко-географски области 

message: Местя тук твърдение без посочен източник:
Съществуват и мнения, които свързват името Бесарабия с тракийското племе беси, част от което било преселвано по време на римското владичество на север от Дунав.
Спас Колев 13:04, 13 февруари 2008 (UTC)
thread_title:  Връзка с бесите